Student veil haar maagdelikheid opElizabeth Raine Elizabeth Raine (28), nie haar regte naam nie, het ŉ webtuiste geskep waar sy haar maagdelikheid opveil. Sy het aanvanklik haar gesig op foto’s op die webtuiste verbloem maar het intussen besluit om vir die wêreld te wys hoe sy lyk. “Ek wou nie gehad het enigiemand moet my anonimiteit as ŉ skande sien nie, want ek is nie skaam daaroor om ŉ maagd of ŉ ‘hoer’ te wees nie.” Die veiling het op 31 Maart begin en eindig op 7 Mei. Die hoogste bod staan tans op $550 000 (sowat R5,7 miljoen). Raine verskaf op haar webtuiste vyf redes oor hoekom sy haar maagdelikheid wil opveil naamlik die geld, die avontuur, erotika, die skandaal en die absurditeit daarvan. “Ons het al baie ver gekom en ek wil graag dink ons leef in ŉ tyd waar ŉ vry en opgevoede volwasse vrou kan kies om seks een keer (en wettiglik) te verkoop sonder dat haar loopbaan van haar af weggeneem word en haar lewe vernietig word,” sê Raine. Daar was al soortgelyke gevalle waar mense hul maagdelikheid op die internet opgeveil het.